KIRJALLINEN KYSYMYS E-3638/01 esittäjä(t): Stefano Zappalà (PPE-DE) ja Antonio Tajani (PPE-DE) komissiolle. Monte Porzio Catonen osuustoiminnallinen viininvalmistamo.



Virallinen lehti nro 172 E , 18/07/2002 s. 0100 - 0101



KIRJALLINEN KYSYMYS E-3638/01 esittäjä(t): Stefano Zappalà (PPE-DE) ja Antonio Tajani (PPE-DE) komissiolle (11. tammikuuta 2002) Aihe: Monte Porzio Catonen osuustoiminnallinen viininvalmistamo Ottaen huomioon, että Italiassa Lazion alueella toimiva maatalouden kehittämis- ja kannustusvirasto Arsial aikoo 10. tammikuuta 1995 annetun alueellisen lain nro 2 nojalla (komission hyväksyntä saatu 13. kesäkuuta 1997, pöytäk. SG-97-D/4471) kannustaa merkitsemään maataloustuotteita valmistavien laitosten osakepääomaa sellaisten edellytysten mukaisesti, joista määrätään Lazion operatiivisessa ohjelmassa 94/99, joka hyväksyttiin 3. lokakuuta 1996 tehdyllä, asetuksen (EY) 951/97(1) täytäntöönpanoa koskevalla päätöksellä (EY) 2602/96, sekä EY:n päätöksessä 94/173/EY(2) säätämien periaatteiden mukaisesti, kyseinen osuustoiminnallinen viininvalmistamo on pyytänyt rahoitusta tämäntyyppiseen toimenpiteeseen, Arsial on sisällyttänyt arviointiin myös poistettavan omaisuuden, mikä siis vähentää määrää, jolla tukea annetaan, Lazion alueen hallintotuomioistuin, jonne kyseinen viininvalmistamo oli vienyt asian 15. helmikuuta 2001, perui Arsialin päätöksen, Lazion alue pyysi 30. joulukuuta 1999 päivättyyn pöytäkirjaan nro 13304 vedoten lausuntoa Euroopan komission maatalouden pääosastolta, voiko komissio kertoa, aikooko se vastata Laziolle ja koska? Eikö se katso, että taloudellista tukea on myönnettävä pyydetty määrä, kuten hallintotuomioistuin katsoi, niin että alueen maatalouden kehitys voi toteutua? (1) EYVL L 142, 2.6.1997, s. 22. (2) EYVL L 79, 23.3.1994, s. 29. Franz Fischlerin komission puolesta antama vastaus (15. helmikuuta 2002) Parlamentin jäsenen kysymys koskee Italiassa Lazion alueella toimivan maatalouden kehittämis- ja kannustusviraston (Agenzia Regionale per lo Sviluppo e l'Innovazione nell'Agricoltura del Lazio, Arsial) toimintaa, maataloustuotteiden jalostamisen ja kaupan pitämisen edellytysten parantamisesta 20. toukokuuta 1997 annetun neuvoston asetuksen (EY) N:o 951/97(1) soveltamista sekä 22. maaliskuuta 1994 tehdyssä neuvoston päätöksessä 94/173/EY(2) vahvistettuja valintaperusteita, joita sovelletaan maa- ja metsätaloustuotteiden jalostamisen ja kaupan pitämisen edellytysten parantamista koskevien investointien yhteydessä. Monte Porzio Catonen osuustoiminnallinen viininvalmistamo on hakenut julkista rahoitusta tämäntyyppiseen toimenpiteeseen. Rahoituspyyntöä arvioidessaan Arsial on sisällyttänyt siihen tuotantokäytöstä poistetun omaisuuden, mikä siis pienentää rahoituksen kokonaismäärää. Lazion alueen hallintotuomioistuin, jonka käsiteltäväksi kyseinen viininvalmistamo oli saattanut asian 15. helmikuuta 2001, kumosi Arsialin päätöksen. Arsial väittää lähettäneensä komissiolle kirjeen, jota tämä ei ole kuitenkaan vastaanottanut. Parlamentin jäsenten kysymyksessä mainittu kirje on päivätty 30. joulukuuta 1999 ja sen viitenumero on 13304. On kuitenkin syytä tähdentää, että Italian alue- ja paikallisviranomaiset vastaavat edellä mainittuja hankkeita koskevan yhteisön tason yhteisrahoituksen täytäntöönpanosta. Tästä syystä yhteisrahoitettujen tukien hallintoa koskeviin toimiin liittyvät oikeudelliset kanteet on esitettävä Italian oikeuslaitokselle. EY:n perustamissopimuksen 234 artiklassa määrätyissä tapauksissa edellä mainittu hallintotuomioistuin voi pyytää ratkaisua yhteisön tuomioistuimelta, jolla on yksinomainen toimivalta tulkita yhteisön lainsäädännön säännöksiä. Komission käytettävissä olevan asiakirja-aineiston perusteella näyttää siltä, että Arsialin päätös vähentää tukeen oikeuttavan omaisuuden määrää sisällyttämällä arvioon myös poistettava omaisuus, on oikea ratkaisu moitteettoman varainhoidon varmistamiseksi. (1) EYVL L 142, 2.6.1997. (2) EYVL L 79, 23.3.1994.